recursal/SuperWikiNEXT-32B huggingface dataset:
**வ. கோ. சண்முகம்** (புனை பெயர்கள்: **மாவெண்கோ, செம்மல், வயலூர் சண்முகம்**) (1924 - 1983) ஒரு தமிழ்க் கவிஞர். திருவாரூர் மாவட்டம், மாவூருக்கு கிழக்கே திருக்குவளை, எட்டுக்குடி சாலையை ஒட்டியுள்ள வயலூர் என்னும் குக்கிராமத்தில் கோதண்டபாணி-மீனாட்சியம்மாள் தம்பதியினரின் இரண்டாவது மகனாக 20-2-1924-பிறந்தவர்.

கல்வி
-----

திருவாரூர் போர்டு உயர்நிலைப்பள்ளியில் பள்ளிப்படிப்பும், சிதம்பரம் அண்ணாமலை பல்கலைக்கழகத்தில் இண்டர்மீடியட் உயர்கல்வியும் பயின்றவர்.

இலக்கியப்பணி
------------

பள்ளிக்கல்வி பயிலும் பருவத்தில் இவருடன் ஒரு சாலை மாணாக்கராக பயின்றவர் தமிழக முன்னாள் முதல்வர் மு. கருணாநிதி. அப்போது கருணாநிதியுடன் இணைந்து மாணவர் நேசன், மாணவர் பொழில் ஆகிய கையெழுத்து இதழ்களை இவர் நடத்தியுள்ளார். இவரைப் பற்றி தனது சுயவரலாற்று நூலான நெஞ்சுக்கு நீதியில் இவற்றை கருணாநிதி பதிவுசெய்துள்ளார்.

கவிதை,சிறுகதை,கட்டுரை ஆகிய வடிவங்களில் அன்றைய தமிழ் அச்சு இதழ்களான முரசொலி, திராவிடநாடு, அறப்போர், கலைக்கதிர், பிரசண்டவிகடன், கண்ணன், விஜயா, ஆனந்த விகடன், கல்கி, தமிழ்சினிமா, கோகுலம், மாதஜோதிடம், பால்யன் ஆகியவற்றில். இவருடன் தமிழார்ந்த நட்புடன் பழகிய கலை-இலக்கியக் களம் சார்ந்தவர்கள் - மு.கருணாநிதி, சுரதா, கா. மு. ஷெரீஃப், திரைப்பட வசனகர்த்தா ஆரூர்தாஸ், திரைப்படத் தயாரிப்பாளர் இராம. அரங்கண்ணல், டார்ஃபிடோ ஜனார்த்தனன், அரசியல் விமர்சகர் சின்னக்குத்தூசி தியாகராஜன் ஆகியோர் ஆவர்.

வாழ்க்கைக் குறிப்பு
-------------------

சண்முகம் தன் மனைவி வைதேகி அம்மாளின் வீட்டில் (தளத்தெரு கிராமம்-காரைக்கால் மாவட்டம்-புதுச்சேரி மாநிலம்) 23-07-1983 ல் காலமானார். தமிழக அரசு, தமிழறிஞர்கள் நூல் நாட்டுடமைத் திட்டத்தின் கீழ் கடந்த 2007-ஆம் ஆண்டு, எழுச்சிக்கவிஞர் வ. கோ. சண்முகத்தின் நூல்கள் நாட்டுடமை செய்துள்ளது. எழுத்தாளர் மற்றும் ஆவணப்பட இயக்குநர் எஸ். ராஜகுமாரன், வ. கோ. சண்முகத்தின் ஒரே மகன். சென்னை தமிழ்க்கூடம், மற்றும் நிவேதிதா புத்தகப்பூங்கா ஆகிய பதிப்பகங்கள் வ. கோ. சண்முகத்தின் நூல்களை வெளியிட்டுள்ளன.

எழுதியுள்ள கவிதை நூல்கள்
------------------------

1. தைப்பாவாய்
2. எதைத் தேடுகிறாய்?
3. டானா முத்து
4. தெற்கு ஜன்னலும் நானும்
5. சின்னப் பூவே மெல்லப் பாடு
6. நடந்து கொண்டே இரு
7. மெழுகுச் சிறகுகள்
8. புதிய தெய்வம்
9. அஷ்டலட்சுமி காவியம்
10. உப்பு மண்டித் தெரு
11. வென்றார்கள் நின்றார்கள்
12. பாருக்கெல்லாம் பாரதம்.

மேற்கோள்கள்
-----------

1. ↑  ‘எழுச்சிக் கவிஞர்’ வ.கோ. சண்முகம் வாழ்க்கைக் குறிப்பு (2007). *தைப்பாவாய்*. சென்னை: தமிழ்க்கூடம். பக். 6. .
கொச்சின் வருவாய் முத்திரையில் பதினாறாம் இராம வர்மா
 திருச்சூர் நகரில் பதினாறாம் இராம வர்மாவின் சிலை
**சர் பதினாறாம் இராம வர்மா** (Rama Varma XVI) (1858 - 21 மார்ச் 1932) இவர் 1915 முதல் 1932 வரை கொச்சி இராச்சியத்தின் ஆட்சியாளராக இருந்தார்.

ஆட்சி
-----

இவர், 1914 இல் பதினைந்தாம் ராம வர்மா பதவி விலகி பின் பதவிக்கு வந்தார். இவர் 1915 சனவரி 25 முதல் 21 மார்ச் 1932இல் தான் இறக்கும் வரை ஆட்சி செய்தார்.

மரபு
----

கோட்டை நகரமான திருச்சூர் வளாகத்திற்குள் ஒரு புதிய தேவாலயம் கட்ட உதவிய மன்னர் என்று இவர் நினைவுகூரப்படுகிறார். இந்தியாவின் மிகப்பெரிய தேவாலயம் என்று அழைக்கப்படும் புனித வியாகுல அன்னை பெருங்கோயில் திரிச்சூரில் உயரமாக இன்றும் நிற்கிறது. இது கிறிஸ்தவர்களின் மீதான மன்னனின் அன்பைக் காட்டுகிறது.

இறப்பு
------

21 மார்ச் 1932 அன்று சென்னையில் தனது 74 வயதில் இறந்தார். அவர் மெட்ராசில் இறந்ததால், இவர் 'மெட்ராசில் தீபெட்டா தம்புரான்' என்று அழைக்கப்படுகிறார்.

குறிப்புகள்
-----------

1. ↑  "List of rulers of Kochin". worldstatesmen.org.

விக்கிமீடியா பொதுவகத்தில்,  
 ***பதினாறாம் இராம வர்மா***   
என்பதின் ஊடகங்கள் உள்ளன.
**கோ. வன்மீகநாதன்** (Van̲mīkanātan̲, Kō) என்பவர் தமிழ்நாட்டைச் சேர்ந்த இந்திய அரசு அலுவலர், மொழிபெயர்பாளர், எழுத்தாளர் ஆவார். 
இவர் தமிழ்நாட்டின் திருச்சிராப்பள்ளி மாவட்டம், தென்னூரைச் சேர்ந்தவர். இளங்கலை வரலாறு பட்டதாரி ஆவார். இரண்டாம் உலகப்போரின் போது ஆற்றிய சேவைக்காக ராவ் சாகிப் இவருக்கு பட்டம் வழங்கபட்டது.

### தொழில்

இவர் வடமேற்கு இரயில்வேயில் கணக்கர் என்ற நிலையில் இருந்து, மைய அரசின் தலைமை செயலகத்தில் துணைச் செயலர், காதி கிராம கைத்தொழில் இணையத்தின் செயலர் போன்ற பதவிகளுக்கு உயர்ந்தார்.

படைப்புகள்
----------

* Pathaway to God through thiruvchakam
* Pathway to God trod by Ramalingeswarikal
* Manichkavachakar a Monograph
* ஜோதி வழியில் வள்ளலார்
* மாணிக்கவாசகர்
* திருக்குறள் உரைக்கொத்து

தமிழாக்கம்
----------

* ஆக்மகதா (இராசேந்திர பிரசாத்தின் இந்தி தன் வரலாறின் தமிழ் வடிவம்
* திருக்குறள் மொழிபெயர்ப்பு (ஆங்கில உரைநடை)

மேற்கோள்கள்
-----------

1. ↑  கூகுல் புக்ஸ்
2. ↑  கூகுல் புக்ஸ்
3. ↑  கூகுல் புக்ஸ்
4. ↑

உசாத்துணை நூல்
--------------

* தமிழ் இலக்கிய வரலாறு, மது.ச.விமலானந்தம்
**திருவல்லம் பாசுகரன் நாயர்** (பிறப்பு ஜி. பாசுகரன் நாயர்) 20 ஆம் நூற்றாண்டின் மலையாளக் கவிஞர் ஆவார். அவர் பண்டைய இந்தியத் தத்துவ நூல்களான திருக்குறளின் மலையாள மொழிபெயர்ப்பிற்காக நன்கு அறியப்பட்டவர். திருக்குறள் தமிழ், சமஸ்கிருதம் மற்றும் ஆங்கில மொழிபெயர்ப்புகள் மட்டுமின்றி மலையாளத்திலும் மொழிபெயர்க்கப்பட்டுள்ளது. குறளின் மூன்று நூல்களுள் முதல் நூலை மட்டுமே நாயர் மொழிபெயர்த்தார். மேலும் மொழிபெயர்ப்பு உரைநடையில் உள்ளது. காஞ்சி சங்கராச்சாரியார் இவருடைய பணியினை போற்றும் வண்ணம் 'காவ்யவல்லபன்' எனப் பாராட்டியுள்ளார்.

திருக்குறளின் மொழிபெயர்ப்பு
---------------------------

பாஸ்கரன் நாயர் திருக்குறளின் முதல் நூலை (அறம் நூல்) மலையாளத்தில் மொழிபெயர்த்து 1962 ஆம் ஆண்டு திருவனந்தபுரத்தில் *பாஷா திருக்குறள் (தர்மகண்டம்)* என்ற பெயரில் வெளியிட்டார். இம்மொழிபெயர்ப்பில் குறள் செய்யுள் தமிழில் எழுதி இதற்கான உரையை மலையாளத்தில் எழுதியுள்ளார்..

குறளின் மேன்மை
--------------

பாஸ்கரன் நாயர், "பகவத் கீதை இல்லாத இடத்தில் திருக்குறள் தொடங்குகிறது" என்று கூறி குறளின் மேன்மையை குறிப்பிட்டுள்ளார். 

1959 ஆகஸ்ட் 30 அன்று, அப்போதைய சென்னை மாகாணத்தின் முதல்வராக இருந்த கே. காமராஜுக்கு எழுதிய கடிதத்தில் நாயர் குறளின் மேன்மை பற்றி குறிப்பிட்டுள்ளார்.

மேலும் பார்க்கவும்
------------------

* திருக்குறள் மொழிபெயர்ப்பு
* மலையாளத்தில் திருக்குறள் மொழிபெயர்ப்பு
* மொழிபெயர்ப்பாளர்களின் பட்டியல்

மேற்கோள்கள்
-----------

1. ↑  "Bhasha Thirukkural (Malayalam PDF) by Thiruvallam". *Sreyas foundatiion*. 26 November 2017 அன்று பார்க்கப்பட்டது.
2. ↑ . Arul Nilayam. 1962. .
ரிவாபு அல்லது ழவாபு எனப்படும் சீன நரம்பிசைக்கருவி
**ழவாபு** அல்லது **ரிவாபு** என்பது ஒரு வகை சீன நரம்பிசைக் கருவி ஆகும். சீனாவின் உய்கூர், தாஜிக் மற்றும் உஸ்பெக் இன மக்கள் இவ்விசைக் கருவியை மீட்டுகின்றனர். 14வது நூற்றாண்டில் தோன்றிய இவ்விசைக் கருவி, சுமார் 600 ஆண்டு வரலாறுடையது. 600 ஆண்டுகளுக்கு முன் சிங்ஜியாங் மற்றும் உள்நாட்டு, வெளிநாட்டுத் தேசிய இனங்களுக்கிடையிலான பொருளாதார மற்றும் பண்பாட்டுத் துறைகளிலான பரிமாற்றம் பரந்த அளவில் நடைபெற்றது. உய்கூர் இன மக்கள் அவர்களுடைய நாட்டுப்புற இசைக்கருவிகளின் அடிப்படையில் அந்நிய இசைக் கருவிகளின் மேம்பாட்டை ஏற்றுக்கொண்டு, சில புதிய வகை இசைக் கருவிகளைத் தயாரித்துள்ளனர். அவ்வகையில் உருவாக்கப்பட்ட இசைக்கருவியே *ழவாபு* எனப்படும் இசைக் கருவி ஆகும்.

அமைப்பு
-------

ழவாபு இசைக்கருவி ஒரு வகை வெட்டு மரத்தால் தயாரிக்கப்படுகின்றது. அதன் வடிவம் தனிச்சிறப்பியல்பு வாய்ந்தது. கருநாடக இசையில் பயன்படுத்தப்படும் தம்புராவின் வடிவத்தை சிறிதளவு ஒத்திருக்கும். அதன் மேற்பகுதி மெல்லியதாகவும், நீளமானதாகவும் இருக்கும். அதன் மேற்பகுதியின் நுனி வளைந்தது. அதன் கீழ் பகுதியின் முனையில் அரைப் பந்து வடிவில் இசையதிர்வு எழுப்பும் குடம் உள்ளது. இந்த இசைக்கருவியானது, மூன்று முதல் எட்டு வரை அல்லது ஒன்பது தந்திகளைக் கொண்டது. இதை இயக்கும் போது, அதன் மிக வெளிப்புறத்திலான தந்தி பயன்படுத்தப்படுகிறது. ஏனைய தந்திகளும் எதிரொலிப்பை முழங்கும்.

வேறு பெயர்கள்
-------------

ழவாபு இசைக்கருவியின் வடிவம் பலவிதமானது. உய்கூர், தாஜிக் மற்றும் உஸ்பெக் இன மக்கள் சிங்ஜியாங் உய்கூர் தன்னாட்சிப் பிரதேசத்தில் வாழ்ந்த போதிலும், இவ்விசைக் கருவிக்கு, அவர்கள் வெவ்வேறு பெயர்களைச் சூட்டியுள்ளனர். தாஜிக் மக்களிடையில் ழவாபு, ழபுப் என அழைக்கப்படுகின்றது.

இசைக்கும் முறை
--------------

இவ்விசைக்கருவியின் ஒலி பெரியது, தெளிவானது, தனிச்சிறப்புடையது. பொதுவாக இவ்விசைக்கருவி, தனிக்குரல் இசை, கூட்டுக்குரலிசை அல்லது இணைக்குரலிசையாகப் பயன்படுத்தப்படுவதுண்டு. இவ்விசைக்கருவியை இயக்கும்போது, சரியாக அமரவோ நிற்கவோ வேண்டும். இரண்டு தோள்களும் ஒரே நிலையில் இருக்க வேண்டும். இசை இயக்குபவர் இவ்விசைக் கருவியை தன் மார்புக்கு முன் வைத்து, அதன் குடத்தை வலது கை முழங்கையின் நடுப்பகுதியில் வைத்து இடது கையால் இதை ஏந்திய வண்ணம் விரலால் தந்தியைத் தொட்டு, இசையின் அளவை நிர்ணயிக்கலாம்.

உசாத்துணை
---------

* Yongxiang Li: *The music of China's ethnic minorities.* (Ethnic Cultures of China) China Intercontinental Press, Zürich 2006, S. 18–20, ISBN 978-7508510071, (bei google books)

மேற்கோள்கள்
-----------

1. ↑  Chinese Folk Culture.com
2. ↑  Jean During central Asia. In: Ludwig Finscher (ed.): Music in the past and present (MGG), property, part 9, 1998, Sp 2362

வெளியிணைப்புகள்
---------------

* *Die Rewapu.* பரணிடப்பட்டது 2006-10-08 at the வந்தவழி இயந்திரம் China ABC
* *Uyghur Rawap – Music of Celebration.* 哈德勒的毛兰 Youtube Video (Rewapu solo)
* *Instrumental Uyghur Music (Mining Rawabim).* Youtube Video (Rewapu mit großem Orchester)
* சீனப்பண்பாடும் கலாச்சாரமும்
[*தொடர்பிழந்த இணைப்பு*]
வ. கவுதமன்
**வ. கவுதமன்** ஓர் தமிழ்த் திரைப்பட இயக்குநர் மற்றும் நடிகர் ஆவார். 1999 ஆம் ஆண்டு முரளி மற்றும் சிம்ரன் நடித்த "கனவே கலையாதே" என்ற திரைப்படத்தின் மூலம் தமிழ்த்திரையுலகில் அறிமுகமாகிய இவர், 2010 ஆம் ஆண்டு "மகிழ்ச்சி" என்ற திரைப்படத்தின் மூலம் நடிகராகவும் அறிமுகமானார். இடைப்பட்ட காலத்தில் மக்கள் தொலைக்காட்சிக்காக "சந்தனக்காடு" மற்றும் "ஆட்டோ சங்கர்" ஆகிய தொலைக்காட்சித் தொடர்களையும் இயக்கியுள்ளார்.

சிறந்த தமிழ் உணர்வாளராகவும் அறியப்பட்ட இவர், தமிழர் பிரச்சினை தொடர்பான கோரிக்கைகளுக்கு குரல் கொடுப்பவர். விடுதலைப்புலிகள் தலைவர் பிரபாகரனின் வாழ்க்கை வரலாற்றை திரைப்படமாக கொண்டுவரும் முயற்சியில் ஈடுபட்டுள்ளார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2016-05-07 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2014-02-02 அன்று மூலம் பரணிடப்பட்டது. 2016-05-07 அன்று பார்க்கப்பட்டது.
3. ↑  "இயக்குனர் வ கவுதமன் சிறப்பு பேட்டி-தமிழ் மண்ணை தமிழன் தான் ஆளனும் !". அகழி. 2016-04-21 அன்று மூலம் பரணிடப்பட்டது. 9 மே 2016 அன்று பார்க்கப்பட்டது.
திருவள்ளுவர் இரட்டைப் பாலம், திருநெல்வேலி
**திருவள்ளுவர் இரட்டைப் பாலம்** என்பது தமிழ்நாட்டின் திருநெல்வேலியில் உள்ள ஒரு பாலமாகும். இந்தியாவிலேயே முதல் முதலாகக் கட்டப்பட்ட இரண்டடுக்குப் பாலம் இதுதான். நெல்லைச் சந்திப்பில் தண்டவாளத்தைக் குறுக்கே கடப்பதைத் தவிர்க்க இப்பாலம் கட்டப்பட்டது. இதன் நீளம் 800 மீட்டர் 25 குறுக்குத் தூண்கள் உள்ளன. இவற்றில் 13 தூண்கள் வில் வளைவாக 30.30 மீ அகலத்தில் உள்ளன. மற்ற 12 தூண்களும் 11.72 மீ அகலம் கொண்ட தாங்கிகள் ஆகும்

நெல்லை சந்திப்பு ரெயில் நிலையம் அருகே எஸ்.என். ஐரோட்டில் இரட்டை அடுக்கு மேம்பாலம் இருக்கிறது. "திருவள்ளுவர்" பெயரை தாங்கியுள்ள இந்த மேம்பாலம் ஆசியாவிலேயே ரெயில் பாதையின் குறுக்கே அமைக்கப் பட்ட முதல் இரட்டை அடுக்கு மேம்பாலம் என்ற பெருமைக்குரிய சிறப்பை பெற்று விளங்குகிறது.

1969-ம் ஆண்டு அன்றைய முதல் அமைச்சர் கருணாநிதியால் இந்த மேம்பாலம் கட்ட அடிக்கல் நாட்டப்பட்டது. 1973-ம் ஆண்டில் ₹47 லட்சம் செலவில் பாலம் கட்டி முடிக்கப்பட்டது. அதே ஆண்டில் நவம்பர் மாதம் 13-ந்தேதி கருணாநிதி மேம்பாலத்தை திறந்து வைத்தார். திருக்குறள் போன்று இரண்டு அடுக்குகளைக் கொண்டு அமைக்கப்பட்டுள்ளதால் இப்பாலத்துக்குத் திருவள்ளுவர் பாலம் என்று கருணாநிதி பெயர் சூட்டினார். 706 மீட்டர் நீளமும், 8 மீட்டர் அகலமும் கொண்ட இப்பாலம் 26 தூண்கள் மேல் நிறுவப்பட்ட சிமெண்டு சிலாபுகளால் ஆனது.

ஒவ்வொரு சிமெண்டு சிலாபும் 31 மீட்டர் நீளமும் 600 டன் எடையும் கொண்டதாகும். இந்த பாலத்தின் முதல் அடுக்கில் சைக்கிள் மற்றும் இருசக்கர வாகனங்கள், வண்டிகள் செல்லவும், மேல் அடுக்கில் பஸ், லாரி மற்றும் கனரக வாகனங்கள் செல்லவும் அனுமதிக்கப்பட்டது.

பாலம் கட்டப்பட்டு 27 ஆண்டுகள் கழித்து 2000-வது ஆண்டில் ₹1 கோடியே 45 லட்சம் செலவில் இப்பாலம் சீரமைக்கப்பட்டு போக்குவரத்துக்காக மீண்டும் திறந்து விடப்பட்டது.

மேற்கோள்கள்
-----------

1. ↑  முகமது ஹுசைன் (23 சூன் 2018). "நெல்லையின் திருக்குறள் பாலம்". *கட்டுரை*. தி இந்து தமிழ். 28 சூன் 2018 அன்று பார்க்கப்பட்டது.

| * பா
* உ
* தொ
திருக்குறள் |
| --- |
|  | அமைப்பு முறை | 
* திருக்குறள் வைப்புமுறை
* திருக்குறளின் முறை மாறிய உரைகள்

 |
| வரலாறு | 
* திருவள்ளுவர்
* வள்ளுவன்
* வாசுகி
* ஏலேலசிங்கன்

 |
| பகுதிகள் | 
* பகுப்புக்கள்
* பாயிரம்

 |
| பாவகை | 
* குறள் வெண்பா
* குறள்வெண் செந்துறை
* குறள் தாழிசை
* குறள் யாப்பு நூல்கள்
* குறளடி
* திருவள்ளுவ மாலை
* திருவள்ளுவர் ஞானம்

 |
| உரைகளும்விளக்கங்களும் | 
* பழைய உரைகள்
* நுண்பொருள்மாலை
* உரைப்பாடல் நூல்கள்
* உரை அச்சேற்றப் பட்டியல்
* மணக்குடவர் உரை
* காலிங்கர் உரை
* பரிதியார் உரை
* பரிப்பெருமாள் உரை
* பரிமேலழகர் உரை
* சுகாத்தியர் உரை

 |
| மொழிபெயர்ப்புகள் | 
* திருக்குறளின் மொழிபெயர்ப்புகள்

 |
| கலை | 
* குறள் பீடம் விருது
* திருவள்ளுவர் சிலை
* திருவள்ளுவர் விருது
* திருவள்ளுவர் (திரைப்படம்)
* திருவள்ளுவர் (இதழ்)
* திருக்குறள் கலைக்காட்சி - திருக்குறள் நெறிபரப்பு நிறுவனம்

 |
| நினைவகங்கள் | 
* திருவள்ளுவர் சிலை, கன்னியாகுமரி
* திருவள்ளுவர் பல்கலைக்கழகம்
* திருவள்ளுவர் இரட்டைப் பாலம்
* வள்ளுவர் கோட்டம்
* மயிலாப்பூர் திருவள்ளுவர் கோயில்

 |
| ஆய்வுகள் | 
* திருக்குறள் முனுசாமி
* திருக்குறள் ஆய்வு நூல்கள்
* குறள் திறன் இணையதளம்

 |
| பெருமை | 
* திருவள்ளுவமாலை
* திருக்குறளுக்குப் புகழாரம்
* திருவள்ளுவர் வழிபாடு

 |
| 
* **சங்க இலக்கியங்கள்**
* விக்கிமூலத்தில்

 |
**பதேர் பாஞ்சாலி** 1955ஆம் ஆண்டு வெளிவந்த வங்காள மொழித் திரைப்படம்.சத்யஜித் ராய் இயக்கத்தில் வெளிவந்த இத்திரைப்படத்தில் கனு பானெர்ஜீ,கருனா பானர்ஜீ மற்றும் பலரும் நடித்துள்ளனர். இப்படத்திற்கு 1955 ஆண்டில் வெளிவந்த படங்களுக்கான இந்திய அரசின் சிறந்த திரைப்படத்திற்கான தேசிய திரைப்பட விருது வழங்கப்பட்டது.

வகை
---

கலைப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

சிறுமி ஒருத்தி பழங்களைத் திருடுவதைப் பார்த்த அப்பழமரவீட்டிற்குச் சொந்தக்கார அம்மா அவளைத் திட்டுகின்றார்.இதனைச் சற்றும் கவனிக்காது அச்சிறுமியும் அப்பழங்களைக் கொண்டு சென்று காட்டிற்கு நடிவிலே அமைந்துள்ள தனது வீட்டில் உள்ள வயதுபோன பாட்டிக்குக் கொடுக்கின்றார்.அப்பாட்டியும் அச்சிறுமிக்குத் தான் சமைக்கும் உணவுகளினை கொடுக்கும்.சில சமயங்களில் பாட்டுகள் பாடி அச்சிறுமியை மகிழ்விக்கும்.பிராமணரான அச்சிறுமியின் தந்தையும் கதைகள் எழுதுபவராவார்.தான் எழுதும் கதைகளினை நம்பி குடும்ப வாழ்க்கையினை சமாளிப்பவராகவும் விளங்குகின்றார்.அச்சமயம் அவர் மனைவியும் இரண்டாம் குழந்தையாக அப்புவைப் பெற்றெடுக்கின்றார்.அப்புவும் வளர்கின்றான்.சகோதரியினால் உணவுகளை அன்பாக ஊட்டப்பெற்றுப் பின்னர் தாயின் அரவணைப்பில் வாழும் அப்பு சகோதரியுடன் வீட்டிற்கு வெளியில் செல்லவும் ஆசை கொள்கின்றான்.இருவரும் வீட்டிற்கு வெளியில் அமைந்திருக்கும் புகையிரதப் பாதை வழியே ஓடுகின்றனர் அச்சமயம் அங்கு பலத்த மழையும் கொட்டுகின்றது.மழைச் சாரலில் பலமாக நனைந்து கொண்ட அப்புவின் சகோதரி வீட்டிற்குச் சென்ற பின்னர் கடும் நோயால் வாட்டப்படுகின்றாள்.அச்சமயம் வெளியூர் சென்றிருந்த அவள் தந்தையும் திரும்பி வருகையில் மகள் இறந்துவிட்டாள் என்பதனைத் தனது மனைவி கூறக்கேட்டு ஓவெனக் கதறி அழுகின்றார்.பெருமழையினால் இடிந்து விழும் நிலையிலிருந்த அவர்களின் மண்வீட்டைப் பார்த்து பயந்து போய் அக்குடும்பம் வேறூரை நோக்கி மாட்டுவண்டியில் புறப்படுகின்றது.

வெளி இணைப்புக்கள்
-----------------

* சர்வதேச திரைப்பட தரவுத் தளத்தில்
* கானா பிரபாவின் பதர் பாஞ்சாலி திரைப்பட விமர்சனம்
**கோ. புண்ணியவான்** (ஆங்கிலம்: K. Punniyavaan; பிறப்பு: மே 14 1949) மலேசியாவில் எழுத்தாளர்களுள் ஒருவராவரான இவர் ஒரு தலைமை ஆசிரியராவார். மேலும் இவர் கெடா மாநிலத் தமிழ் எழுத்தாளர் சங்கத்தின் தலைவராகவும் பணியாற்றியுள்ளார்.

எழுத்துத் துறை ஈடுபாடு
----------------------

1970 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், புதுக்கவிதைகள், கட்டுரைகள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

நூல்
----

#### சிறுகதைத் தொகுப்புகள்

* "நிஜம்" (1999)
* "சிறை" (2005)
* "நிறம்" (சிறுகதைகள், தொகுப்பாசிரியர்).

பரிசுகளும், விருதுகளும்
-----------------------

* டான் ஸ்ரீ ஆதிநாகப்பன் விருது - மலேசியத் தமிழ் எழுத்தாளர் சங்கம் (2001)
* மலாயாப் பல்கலைக்கழகப் பேரவைக் கதைகள் போட்டியில் பலமுறை பரிசுகள்
* மலேசிய அஸ்ட்ரோ நிறுவனத்தின் வானவில் நடத்திய சிவாஜி கணேசன் கவிதைப் போட்டியில் ரிங்கிட் 25,000.00 மதிப்புள்ள முதல் பரிசு (2002).

உசாத்துணை
---------

* மலேசியத் தமிழ் எழுத்துலகம் தளத்தில் கோ. புண்ணியவான் பக்கம் பரணிடப்பட்டது 2016-03-04 at the வந்தவழி இயந்திரம்
**திருவள்ளுர் அழகியவரத அய்யனார் கோயில்** தமிழ்நாட்டில் சிவகங்கை மாவட்டம், திருவள்ளுர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அழகியவரத அய்யனார் சன்னதியும், வீரமாகாளி, சங்கையா, விநாயகர், முருகன், பைரவர், கருப்பர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் சைவ ஆகமங்கள் முறைப்படி ஒருகாலப் பூசை நடக்கின்றது. மாசி மாதம் சிவராத்திரி முக்கியத் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பத்தமேனி** இலங்கையின் யாழ்ப்பாண மாவட்டத்தில் உள்ள வலிகாமப் பகுதியில் கோப்பாய் பிரதேச செயலாளர் பிரிவில் அடங்கியுள்ள ஒரு ஊர். இவ்வூர் ஆவரங்கால் - தொண்டைமானாறு வீதியை அண்டி, அச்சுவேலிச் சந்திக்கு அண்மையில் அமைந்துள்ளது. இதன் கிழக்குப் புறமாக வலிகாமத்தையும், வடமராட்சியையும் பிரிக்கும் தொண்டைமானாறு நீரேரி உள்ளது. இந்த ஊரை மட்டுமே உள்ளடக்கியுள்ள பத்தமேனி கிராம அலுவலர் பிரிவின் மொத்தப் பரப்பளவு 2.75 சதுர கிலோமீட்டர். இதில் நிலப்பரப்பு 2.55 சதுர கிலோமீட்டர். அச்சுவேலி, இடைக்காடு, ஒட்டகப்புலம், நவக்கிரி, தம்பாலை, கதிரிப்பாய் போன்றவை பத்தமேனியில் அயலூர்களாக உள்ளன.

2012ம் ஆண்டு மதிப்பீட்டின்படி 100% தமிழர்களே வாழுகின்ற இவ்வூரின் மக்கள்தொகை 2243. இதில் ஆண்கள் 1123, பெண்கள் 1120. இதில் 331 பேர் இடம்பெயர்ந்த மக்கள் ஆவர்.

பாடசாலை
-------

பத்தமேனியில் இரத்தினேஸ்வரி வித்தியாலயம் என்னும் ஒரு பாடசாலை இயங்கிவருகிறது.

கோயில்கள்
---------

பத்தமேனியில் உள்ள கோயில்களுட் சில:

* பத்தமேனி பிள்ளையார் கோயில்
* பத்தமேனி இலகடிப்பதி முருகன் கோயில்
* பத்தமேனி வடபத்திரகாளி கோயில்
* பத்தமேனி ஞானவைரவர் கோயில்

மேற்கோள்கள்
-----------

1. ↑  Population of Kopay Division as at 2012
[*தொடர்பிழந்த இணைப்பு*]
**திருமுக்கூடலூர் அகத்தீசுவரர் கோயில்** என்பது கரூர் மாவட்டம் சோமூர் ஊராட்சிக்கு உட்பட்ட திருமுக்கூடலூரில் அமைந்துள்ள சிவாலயமாகும்.  இச்சிவாலயம் காவிரி, அமராவதி ஆகிய இரண்டு ஆறுகள் சங்கமிக்கும் இடத்தில் அமராவதி ஆற்றங்கரையோரம் அமைந்துள்ளது.

சன்னதிகள்
---------

இச்சிவாயத்தின் மூலவர் அகத்தீசுவரர், அம்பாள் அஞ்சநாச்சியம்மன். கோயில் சிதலமடைந்து இருப்பதால் எண்ணற்ற சிலைகள் மூலவர் சன்னதியின் முன்புள்ள மண்டபத்தில் வைக்கப்பட்டுள்ளன. கோஸ்டத்தில் விநாயகர், தட்சிணாமூர்த்தி, பிரம்மா ஆகியோர் உள்ளனர். சிவாலயத்தின் பின்புறத்தில் ஒரு சித்தரின் சமாதி அமைந்துள்ளது. வில்வ மரத்தடியில் ஒரு தனி லிங்கம் அமைந்துள்ளது. சண்டிகேசுவர் மற்றும் அகோரவீரபத்திரர் சன்னதியும் உள்ளது. வள்ளி தெய்வானையுடன் உள்ள ஆறுமுகப் பெருமான் சன்னதி தரைமட்டமாகி உள்ளது. அதனால் சிலைகள் மூலவர் சன்னதிக்கு முன்பு உள்ளது.

தலவரலாறு
--------

காசியிலிருந்து வாலி காசிலிங்கத்தினை பிரதிஸ்டை செய்ய இத்தலத்திற்கு வந்தார். ஆனால் அதற்கு முன்பே அகத்தியர் இத்தலத்தில் மணலால் ஆன இலிங்கத்தினை பிரதிஸ்டை செய்து வழிபட்டுவிட்டார். தான் காசிக்கு சென்று எடுத்துவந்த காசிலிங்கத்தையே இங்கு பிரதிஸ்டை செய்ய வேண்டுமென வாலி அகத்தியருடன் சண்டைக்கு சென்றார். அகத்தியர் இந்த மணல் சிற்பத்தை வாலால் அசைத்துப் பார்த்து, முடிந்தால் இந்த லிங்கத்தை எடுத்துவிட்டு நீ கொண்டு வந்த இலிங்கத்தை வைத்து வழிபடு என்றார். வாலியும் தன்னுடைய முழு பலத்தை பிரயோகம் செய்து அசைத்துப் பார்த்தார். ஆனால் வாலால் இலிங்கத்தை அசைக்க முடியவில்லை. அதனால் காசிலிங்கத்தினை காவிரி ஆற்றங்கரையில் அமைந்திருக்கும் சிறீராமசமூத்திரம் என்கிற அயலூரில் பிரதிஸ்டை செய்தார். அத்தலம் அயலூர் வாலீஸ்வரர் கோயில் என்று அழைக்கப்படுகிறது.

தொன்மை
------

இக்கோயில் 2000 ஆண்டுகள் தொன்மையானது.

படத்தொகுப்பு
------------

* திருமுக்கூடலூர் அகத்தீசுவரர் கோயிலில் உள்ள சிற்பம்திருமுக்கூடலூர் அகத்தீசுவரர் கோயிலில் உள்ள சிற்பம்
* திருமுக்கூடலூர் அகத்தீசுவரர் கோயிலில் தலவரலாற்றை உணர்த்தும் சிற்பம்திருமுக்கூடலூர் அகத்தீசுவரர் கோயிலில் தலவரலாற்றை உணர்த்தும் சிற்பம்
* திருமுக்கூடலூர் அகத்தீசுவரர் கோயிலில் உள்ள சித்தர் சமாதிதிருமுக்கூடலூர் அகத்தீசுவரர் கோயிலில் உள்ள சித்தர் சமாதி

ஆதாரங்கள்
---------

1. 1 2 3 4 5  "பழமையான திருமுக்கூடலூர் அகஸ்தீஸ்வர் கோவில் சிதிலமடைந்து கிடப்பதால் வேதனை".
**வங்காளதேச ஆயுதப்படைகள் நோயியல் நிறுவனம்** (*Armed Forces Institute of Pathology*) வங்காளதேசத்தின் டாக்கா ஆயுதப்படை இராணுவ முகாமில் அமைந்துள்ளது. ஒரு மருத்துவ ஆராய்ச்சி ஆய்வகமாக இந்நிறுவனம் செயல்படுகிறது.

வரலாறு
------

ஆயுதப் படைகளின் நோயியல் நிறுவனம் முதலில் இராணுவ நோயியல் நிறுவனம் என்ற பெயரில் பாக்கித்தான் இராணுவத்தின் ஒரு பகுதியாக சிறு ஆய்வகமாக நிறுவப்பட்டது.  வங்காளதேசம் சுதந்திரம் அட்டைந்த பிறகு இது வங்காளதேச இராணுவத்தின் ஒரு பகுதியாக மாறியது. 1974 ஆம் ஆண்டு ஆயுதப் படைகளின் நோயியல் நிறுவனம் மறுசீரமைக்கப்பட்டு இங்கு நவீன உபகரணங்கள் மீண்டும் பொருத்தப்பட்டன.  
மருத்துவ அறிவியலில் இதன் பன்னாட்டு அளவு பங்களிப்புக்காக 1987 ஆம் ஆண்டு இந்த நிறுவனத்திற்கு சுதந்திர தின விருது வழங்கப்பட்டது. 1991 ஆம் ஆண்டில் இராணுவ நோயியல் ஆய்வகம் என்ற பெயர் மாற்றப்பட்டு ஆயுதப்படை நோயியல் நிறுவனம் என மறுபெயரிடப்பட்டது. 

மருத்துவ அறிவியலில் புதிய கண்டுபிடிப்புகளுடன் நிறுவனம் எப்போதும் முன்னேற முயல்கிறது. அதிநவீன தொழில்நுட்பங்கள் மற்றும் வல்லுநர்களின் ஒருங்கிணைப்பு இந்த நிறுவனத்தை நாட்டின் ஆய்வக மருத்துவத்தில் மிக உயர்ந்த நிலைக்கு கொண்டு செல்ல உதவியது.

மேற்கோள்கள்
-----------

1. ↑  "An amazing health persona" (in en). *The Daily Star*. 2008-06-25. .
2. ↑  "An extraordinary man" (in en). *The Daily Star*. 2009-06-24. .
3. ↑  "Myanmar Army team arrives in Dhaka" (in en). *The Daily Star*. 2014-10-16. .
4. ↑  "University of Professionals inaugurated" (in en). *The Daily Star*. 2008-10-17. .
5. ↑  "List of Army Medical College - Bangladesh Army". *www.army.mil.bd*. 2019-07-24 அன்று பார்க்கப்பட்டது.
**உதயேந்திரம்** (ஆங்கிலம்:**Uthayendram**), இந்தியாவின் தமிழ்நாடு மாநிலத்தில் அமைந்துள்ள திருப்பத்தூர் மாவட்டத்தின், வாணியம்பாடி வட்டத்தில் இருக்கும் ஒரு பேரூராட்சி ஆகும்.

இப்பேரூராட்சி அருகில் வாணியம்பாடி மற்றும் ஆம்பூர் நகராட்சிகள் அமைந்துள்ளது. வாணியம்பாடியில் தோல் தொழிற்சாலைகள் அதிகம் உள்ளது. எனவே இப்பேரூராட்சியில் உள்ள பொது மக்கள் 50% பேர் தோல் தொழிற்சாலைகளில் பணிபுரிந்து வருகிறார்கள். 30% பேர் வேளாண்மை செய்கின்றனர்.

அமைவிடம்
--------

மாவட்டத் தலைமையிடமான வேலூரிலிருந்து 60 கிமீ தொலைவில் உள்ள உதயேந்திரம் பேரூராட்சிக்கு அருகில் அமைந்த தொடருந்து நிலையம் 3 கிமீ தொலைவில் உள்ள வாணியம்பாடியில் உள்ளது. இதன் வடக்கில் ஆம்பூர் 18 கிமீ; தெற்கில் திருப்பத்தூர் 26 கிமீ தொலைவில் உள்ளது.

பேரூராட்சியின் அமைப்பு
----------------------

8 சகிமீ பரப்பும், 15 பேரூராட்சி மன்ற உறுப்பினர்களையும், 61 தெருக்களையும் கொண்ட இப்பேரூராட்சி வாணியம்பாடி (சட்டமன்றத் தொகுதி) மற்றும் வேலூர் மக்களவைத் தொகுதிக்குட்பட்டதாகும்.

மக்கள் தொகை பரம்பல்
-------------------

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,062 வீடுகளும், 13,837 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 83.90% மற்றும் பாலின விகிதம் ஆயிரம் ஆண்களுக்கு, 1021 பெண்கள் வீதம் உள்ளனர்.

தொழில்
------

ஒரு காலத்தில் உதயேந்திர மக்கள் பாலாற்றின் வளத்தில் வாழ்ந்தவர்கள். 19 ஆம் மற்றும் 20 ஆம் நூற்றாண்டில் இஸ்லாமியர் பண ஆதிக்கத்தில் தோல் பதனிடும் தொழிலால் இவர்கள் ஓரளவு பணம் சம்பாதித்தாலும், அந்த பகுதியில் நீரும், நிலமும் கெட்டதுதான் மிச்சம். இதிலிருன்து இன்னும் மீளமுடியவில்லை. இன்த தோல் பத்னிடும் தொழில் வேலூர் மாவட்ட பாலாற்று பகுதியை விட்டுவைக்கவில்லை. உதயேந்திரம், வாணியம்பாடி, ஆம்பூர், பேரணாம்பட்டு, இராணிப்பேட்டை, வாலாஜா என்று ஒரு 150 கிலோ மீட்டருக்கு நிலமும் நீரும் கெட்டுப்போயுள்ளது.

உதயேந்திரத்தில் கிறித்தவர்கள் பெரும்பான்மை வகிக்கின்றனர். இங்கு ஆதிதிராவிடரும், தெலுங்கு பேசும் மக்களும், இசுலாமியரும் வசிக்கின்றனர்.

தோல் பதனிடும் தொழில் தவிர காலனி தைக்கும் தொழிலில் ஒரு சில பெண்கள் ஈடுபட்டுள்ளனர். அதைதவிர மிக முக்கியமான தொழிலாக தச்சுத் தொழில் செய்வோர் ஏராளம்.

ஆதாரங்கள்
---------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  உதயேந்திரம் பேரூராட்சியின் இணையதளம்
4. ↑  Uthayendram Population Census 2011

| * பா
* உ
* தொ
திருப்பத்தூர் மாவட்டம் (28 நவம்பர் 2019) |
| --- |
| மாவட்டத் தலைநகர் | திருப்பத்தூர் |
| வருவாய் வட்டங்கள் | 
1. ஆம்பூர் வட்டம்
2. வாணியம்பாடி வட்டம்
3. திருப்பத்தூர் வட்டம்
4. நாட்ராம்பள்ளி வட்டம்

 |
| நகராட்சிகள் | 
1. திருப்பத்தூர்
2. வாணியம்பாடி
3. ஆம்பூர்
4. ஜோலார்பேட்டை

 |
| பேரூராட்சிகள் | 
1. உதயேந்திரம்
2. ஆலங்காயம்
3. அம்மூர்
4. நாற்றம்பள்ளி

 |
| ஊராட்சி ஒன்றியங்கள் | 
1. திருப்பத்தூர் (வேலூர்) ஊராட்சி ஒன்றியம்
2. ஆலங்காயம் ஊராட்சி ஒன்றியம்
3. ஜோலார்பேட்டை ஊராட்சி ஒன்றியம்
4. நாட்டறம்பள்ளி ஊராட்சி ஒன்றியம்
5. கந்திலி ஊராட்சி ஒன்றியம்
6. மாதனூர் ஊராட்சி ஒன்றியம்

 |
| சட்டமன்றத் தொகுதிகள் நாடாளுமன்றத் தொகுதிகள் | 
1. திருப்பத்தூர் (சட்டமன்றத் தொகுதி)
2. ஜோலார்பேட்டை (சட்டமன்றத் தொகுதி)
3. ஆம்பூர்
4. வாணியம்பாடி (சட்டமன்றத் தொகுதி)

* திருவண்ணாமலை & வேலூர் மக்களவைத் தொகுதி

 |
| இணையதளம் |    |
**உதயா** ஒரு இந்திய திரைப்பட நடிகர். அவர் தமிழ் மொழி படங்களில் நடித்துள்ளார். அவர் பிரபல தயாரிப்பாளர் ஏ.எல்.அழகப்பனின் மகனும், இயக்குனர் ஏ.எல் விஜய்யின் சகோதரரும் ஆவார்.

தொழில்
------

இயக்குனர் பாரதி கண்ணனின் *திருநெல்வேலி* திரைப்படத்தில் உதயா அறிமுகமானார். பிரபு மற்றும் கரண் ஆகியோருடன் முக்கிய கதாபாத்திரத்தில் நடித்தார். திருநெல்வேலி திரைப்படத்தில் விந்தியாவுக்கு ஜோடியாக நடித்தார். இந்த படம் மோசமான விமர்சனங்களை பெற்று மக்களின் கவனத்தை பெறவில்லை. உதயாவின் நடிப்பு "சராசரி" என்று விவரிக்கப்பட்டது. அவர் அடுத்ததாக *கலகலப்பில்* விஜயலட்சுமிக்கு ஜோடியாக நடித்தார், அதில் நெப்போலியன் மற்றும் ஜெயா சீலா ஆகியோரும் நடித்திருந்தனர்.

*பூங்குழலி*, *சகலகலா பேபி* போன்ற திரைப்படங்களில் நடித்தார். 2004 ஆம் ஆண்டில், நடிகர் *அசாமி* என்ற திரைப்படத்தினை அறிவித்தார். ஆனால் படமாக உருவாகவில்லை.

உதயா ஆகஸ்ட் 2007 இல் கீர்த்திகாவை மணந்தார். காதல் சாதி, *விண்ணைத்தாண்டி வருவாயா* ஆகிய படங்களில் நடித்தார். விண்ணத்தாண்டி வருவாயா திரைப்படத்தின் பெயர் உன்னைக் கண் தேடுதை என 2009 இல் வெளியிட்டனர்.

உதயா நடித்த 2011 இல் ரா ரா திரைப்படம் நல்ல விமர்சனங்களைப் பெற்றது. ஆனால் வசூல் செல்லவில்லை. நடிகை செரீனுடன் நடித்த பூவா தலையா திரைப்படம் சுமாரான வரவேற்பு பெற்றது. தலைவா திரைப்படத்தில் குணச்சித்திர வேடத்தில் நடித்தார்.

திரைப்பட வரலாறு
---------------

| ஆண்டு | திரைப்படம் | பங்கு | குறிப்புக்கள் |
| --- | --- | --- | --- |
| 1998 | *இனி எல்லம் சுகமே* |  | அங்கீகரிக்கப்படாத பங்கு |
| 2000 | *திருநெல்வேலி* | Satha |  |
| 2001 | *கலகலப்பு* | கர்ணன் |  |
| 2002 | *ஷகலகா பேபி* | உதய் | விருந்தினர் தோற்றம் |
| 2009 | *உன்னைக் கண் தேடுதே* | ருத்ரா |  |
| 2011 | *பூவா தலையா* | கொடுவா |  |
| *ரா ரா* | பாரதி |  |
| 2013 | *தலைவா* | வீடியோ குமார் |  |
| 2015 | *அவி குமார்* | குமார் |  |
| 2018 | *உத்தரவ் மகாராஜா* | ரவி | மேலும் தயாரிப்பாளர் |

குறிப்புகள்
-----------

1. ↑
2. ↑  "காப்பகப்படுத்தப்பட்ட நகல்". 2015-05-30 அன்று மூலம் பரணிடப்பட்டது. 2020-02-26 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2015-05-30 அன்று மூலம் பரணிடப்பட்டது. 2020-02-26 அன்று பார்க்கப்பட்டது.
4. ↑
5. ↑
6. ↑  "காப்பகப்படுத்தப்பட்ட நகல்". 2012-04-27 அன்று மூலம் பரணிடப்பட்டது. 2020-02-26 அன்று பார்க்கப்பட்டது.
7. ↑
**திருமுருகாற்றுப்படை பழைய உரை** என்பது திருமுருகாற்றுப்படை நூலுக்கு அமைந்த பழமையான உரைகள் ஐந்தனுள் ஒன்று. பத்துப்பாட்டு முழுமைக்கும் எழுதப்பட்ட நச்சினார்க்கினியர் உரை, பரிப்பெருமாள், பரிமேலழகர், பரிதியார், பழைய உரையாசிரியர் – ஆகியோரின் உரைகள் அந்த ஐந்து உரைகள். 

இவற்றுள் பழைய உரை வையாபுரிப்பிள்ளை விரிவான ஆராய்ச்சி முன்னுரையுடன் செந்தமிழ் இதழில் 1943-ல் வெளிவந்துள்ளது. 

14 ஆம் நூற்றாண்டில் வாழ்ந்த நச்சினார்கினியார் இவ்வுரையை மேற்கோள் காட்டிவிளக்குவதால் இதன் காலம் 13 ஆம் நூற்றாண்டு எனக் கொள்ளப்படுகிறது.

இந்தப் பழைய உரையின் சிறப்புக்களில் ஒன்று.

முருகன் குன்றுதோறும் ஆடுகிறான்.

மென் தோள் பல் பிணை தழீஇ, தலைத்தந்து,   

குன்றுதோறு ஆடலும் நின்ற தன் பண்பே 

குறத்தியரின் தோளைப் பிணையாகத் தழுவிக்கொண்டு **தலைத்தந்து** குன்றுதோறும் ஆடுகிறான். இதில் வரும் ‘தலைத்தந்து’ என்னும் தொடரை இவ்வுரை சிறப்பாக விளக்குகிறது.

* முதற்கை கொடுத்து
* முதற்கை கொடுக்கும்
* கூத்திடத்தே தலைக்கை கொடுத்தல் தொழிலைக் கொள்கையினாலே
* "அவர்கள்(மகளிர்) களவு அறிந்து அவர்களுக்கு அடைக்கலம் கொடுத்து" என்பது இங்குக் குறிப்பிடப்படும் திருமுருகாற்றுப்படை பழைய உரை. காதல் கொள்ளும் மகளிர்க்கு முருகன் அவர்களுடன் சேர்ந்து துணங்கை ஆடி அடைக்கலம் தருகிறான் என்பது இவ்வுரையின் விளக்கம்.

கருவிநூல்
---------

* மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

அடிக்குறிப்பு
-------------

1. ↑  இந்த ஐந்து உரைகளையும் தொகுத்துக் காசிமடம் வெளியிட்டுள்ளது.
2. ↑  திருமுருகாற்றுப்படை 216-217
3. ↑  நச்சினார்க்கினியர் உரை
4. ↑  புறநானூற்றுப் பழைய உரை ("தலைக்கை தரூஉந்து" – புறம் 24)
5. ↑  (கலித்தொகை 73-ல் வரும் "துணங்கையுள் தலைக்கொள" என்னும் தொடருக்கு நச்சினார்க்கினியர் தரும் விளக்கம்.
***உதவிக்கு வரலாமா* (***Udhavikku Varalaamaa***),** 1998 ஆம் ஆண்டு வெளியான ஓர் இந்தியத் தமிழ் நகைச்சுவைத் திரைப்படமாகும். இத்திரைப்படத்தை கோகுல கிருஷ்ணன் இயக்கினார். இத்திரைப்படத்தில் கார்த்திக், தேவயானி, சங்கீதா, அஞ்சு அரவிந்த், ஜனகராஜ், பாண்டியன், வடிவுக்கரசி, மணிவண்ணன், கோவை சரளா, ஜெய்கணேஷ் மற்றும் பலர் நடித்துள்ளனர். 16 ஜனவரி 1998 அன்று வெளியான இப்படத்திற்கு இசை அமைத்தவர் சிற்பி ஆவார். இதுவே கோகுல கிருஷ்ணன் இயக்கிய கடைசி திரைப்படம் ஆகும்.

நடிகர்கள்
---------

* கார்த்திக் - முத்துராசு/பிச்சுமணி/ஹுசைன்/பாஸ்டர் ஜேம்ஸ்
* தேவயானி - மைதிலி
* சங்கீதா - ஸ்டெல்லா
* அஞ்சு அரவிந்த் - ஆயிஷா
* ஜனகராஜ் - அண்ணாமலை
* பாண்டியன் - பாலராசு
* வடிவுக்கரசி - முத்துராசுவின் தாய்
* மணிவண்ணன் - மைதிலியின் தந்தை
* கோவை சரளா - மைதிலியின் தாய்
* ஜெய்கணேஷ் - ஆயிஷாவின் தந்தை
* காக்கா ராதாகிருஷ்ணன் - ஹுசைனின் தந்தை
* ஜெ. லலிதா - ஸ்டெல்லாவின் தாய்
* ஷகீலா - கவர்ச்சி நடிகையாக

கதைச்சுருக்கம்
--------------

முத்துராசுவின் (கார்த்திக் (தமிழ் நடிகர்)) தாயாருக்கு (வடிவுக்கரசி) உடல் நலக்குறைவு ஏற்படுகிறது. அதை சரிசெய்யும் அறுவை சிகிச்சைக்கு முத்துராசுவிடம் போதிய பணம் இல்லை. அதனால் நகரத்திற்கு வந்து தேவையான பணம் ஈட்ட முடிவெடுத்து, தன் நகர நண்பனான அண்ணாமலையிடம் (சனகராஜ்) யோசனை கேட்கிறான். அந்நிலையில், மணிவண்ணன், கோவை சரளா என்ற பிராமண தம்பதியின் வீட்டில் குடி வருவதற்காக தான் ஒரு பிராமணன் என்றும், பெயர் பிச்சுமணி என்றும் பொய்களை சொல்லி குடி புகுகிறான் முத்துராசு. அந்த பிராமண தம்பதியின் மகளான மைதிலியும் பிச்சுமணியும் ஒருவரையொருவர் காதலிக்கிறார்கள். தாவூத் (ஜெய்கணேஷ்) என்ற முஸ்லிமிடம், வேலையில் சேருவதற்காக தான் ஒரு முஸ்லீம் என்றும், பெயர் ஹுசைன் என்றும் பொய்களை சொல்லி வேலையில் சேருகிறான். அந்த அலுவலகத்தில் வேலை செய்யும் பெண் ஹுசைனை காதல் செய்கிறாள்.

இந்த ஆள்மாறாட்ட செயல்களால் பல புதிய சிக்கல்கள் ஏற்பட்டு, வேறு ஒரு சூழ்நிலையில் தான் ஒரு கிறிஸ்டின் பாதிரியார் ஜேம்ஸ் என்று பொய் சொல்லி மேலும் ஒரு ஆள்மாறாட்டம் செய்யவேண்டிய சூழல் முத்துராசுவிற்கு ஏற்படுகிறது. பிறகு, ஸ்டெல்லா என்ற பெண் பாதிரியார் ஜேம்ஸை விரும்புகிறாள். வெகு நாட்கள் ஆகியும் முத்துராசு பணத்துடன் வராததால் அவனது அண்ணன் பால்ராசு (பாண்டியன் (நடிகர்)) அவனை பார்க்க நகரத்திற்கு வருகிறான். இந்த பிரச்சனைகளிலிருந்து எவ்வாறு முத்துராசு தப்பித்தான்? யாரை மணந்தான்? தன் நோயுற்ற தாயை எவ்வாறு காப்பாற்றினான்? போன்ற கேள்விகளுக்கு விடை காணுதலே மீதி கதையாகும்.

இசை
---

இத்திரைப்படத்தின் இசையமைப்பாளர் சிற்பி ஆவார். இப்படத்தின் 5 பாடல்களையும் எழுதியவர் பழனி பாரதி.

| வரிசை
எண் | பாடல் | பாடகர்கள் | பாடல் ஒலிக்கும் நேரம் |
| --- | --- | --- | --- |
| 1 | தொட்டு தொட்டு | மனோ, ஸ்வர்ணலதா | 04:23 |
| 2 | என்னோடு ஏதோ | மனோ, சுஜாதா | 04:06 |
| 3 | சலக்கு சலக்கு | மனோ, ஸ்வர்ணலதா | 04:54 |
| 4 | நீதான் நீதான் | தேவா | 04:16 |
| 5 | சிங்கப்பூர் | கிருஷ்ண ராஜ், தேவி | 04:00 |

வரவேற்பு
--------

இந்தோலிங்க்.காம் யின் அரவிந்த், "கதாநாயகன் கார்த்திக் வாயில் இருப்பதை துப்பிவிட்டு வசனத்தை பேசவேண்டும்" என்று விமர்சனம் செய்தார்.

பாலாஜி பாலசுப்ரமணியம், 1.5/5 என்ற மதிப்பெண்ணை தந்தார்.

மேற்கோள்கள்
-----------

1. ↑  "indolink.com". 2006-10-19 அன்று மூலம் பரணிடப்பட்டது. 2019-01-28 அன்று பார்க்கப்பட்டது.
2. ↑  "Balaji Balasubramaniam". 2016-03-04 அன்று மூலம் பரணிடப்பட்டது. 2019-01-28 அன்று பார்க்கப்பட்டது.

1.
**பெல்ஜியப் பளிங்கு** (*Belgian Marble*) என்பது பெல்ஜியத்தில் உள்ள வல்லோனியாவில் எடுக்கப்பட்ட சுண்ணக்கல்லுக்குக் கொடுக்கப்பட்ட பெயர் ஆகும். இது நமூர், டினன்ட், டூர்னை, பேசுகில்சு, தீயக்‌சு, மாசி/கோல்சின் ஆகிய பெல்ஜிய நகரங்களைச் சுற்றி எடுக்கப்படுகிறது.

### விளக்கம்

இந்தப்பாறை ஒரு உண்மையான பளிங்கு (ஒரு உருமாறிய பாறை) அல்ல, ஆனால் ஒரு வகை சுண்ணாம்புப் பாறை (ஒரு கரைசார்ந்த வண்டல் பாறை) ஆகும். இப்பளிங்கு திடமான அடர் சாம்பல் அல்லது கறுப்பு மற்றும் சிவப்பு, சாம்பல், மற்றும் / அல்லது இளஞ்சிவப்பு நிறங்களில் கிடைக்கிறது. வழுவழுப்பாக்கியபின், பல நிறங்கள் கொண்ட அடுக்குகள் இயற்கையான அலங்கார வடிவங்களை வெளிப்படுத்துகின்றன.

### வரலாறு

பண்டைய உரோமைக் காலத்தில், யூனியசு பாசசின் பசிலிக்கா போன்ற கட்டடங்களில், பெல்ஜியப் பளிங்கு பயன்படுத்தப்பட்டுள்ளது. மறுமலர்ச்சிக்குப் பின்னர், பாலாசோ பிட்டி, வெர்சாய் அரண்மனை உள்ளிட்ட முக்கியமான ஐரோப்பிய சமய, மதச்சார்பற்ற கட்டிடங்களில் பயன்படுத்தப்பட்டு வருகிறது.

### மேலும் காண்க

* அளவுக் கல்

### மேற்கோள்கள்

1. 1 2 3  Noirbelge.com: Belgian Marble − history
2. ↑  Graniteland.com: Types of stone from Belgium
**உதௌலி**(*Udhauli*) என்பது நேபாள இந்தியா மற்றும் உலகெங்கிலும் உள்ள சுனுவார், லிம்பு, யக்கா, கம்பு ராய் போன்ற கிராத சமூகங்களின் மக்களால் சிறப்பாகக் கொண்டாடப்படும் திருவிழாவாகும். மேலும் இது ஒவ்வொரு ஆண்டும் கீழ்நோக்கி இடம்பெயர்வதைக் குறிக்கும் வகையில் கொண்டாடப்படுகிறது. குளிர்காலம் வரும்போது தாழ்வான பகுதிகளில் வாழும் மக்கள், தாழ்வான பகுதிகளிலிருந்து மேல்நோக்கி மலைப்பகுதிகளுக்கு இடம்பெயர்வது உபௌலி (மேலே) என்று அழைக்கப்படுகிறது, இது இந்த சமூகங்களின் ஆண்டு விழாவாக கொண்டாடப்படுகிறது.  உதௌலி பண்டிகை நாளில், கிராத மக்கள் நல்ல அறுவடையை வழங்கிய இயற்கை அன்னைக்கு நன்றி தெரிவிக்கின்றனர். 

 கிராத மக்களால் உதௌலி கொண்டாட்டம் நடைபெறுகிறது.
உதௌலி பண்டிகை அனைத்து கிராத மக்களாலும் கொண்டாடப்படுகிறது. நவம்பர் மாதம் முதல் திசம்பர் வரையிலுள்ள ஒரு குறிப்பிட்ட நாளில் இருந்து குளிர்காலம் தொடங்கும் என்று நம்பப்படுகிறது. அதனால் அங்குள்ள மக்கள், குளிர் பிரதேசங்களில் இருந்து வெப்பமான பகுதிகளுக்கு இடம்பெயர்கின்றனர். மேலும், பறவைகள் மற்றும் விலங்குகளும் இடப்பெயர்ச்சி செய்கின்றன. இது முக்கியமாக நேபாளத்தின் கிழக்குப் பகுதியில் சகேலா அல்லது பொதுவாக சண்டி என்று அழைக்கப்படும் ஒரு கவர்ச்சியான நடனத்தை ஆடுவதன் மூலம் கொண்டாடப்படுகிறது. இந்த நடனம் நேபாளத்தில் மிகவும் பிரபலமானதாக உள்ளது. மேலும் தோல் வாத்தியம் / டிரம், ஜியம்தா / சிலம்பங்கள் போன்றவற்றின் தாளத்துடன் இந்த நடனம் ஒரு வட்டத்தில் இணக்கமாக நடனமாடப்படுகிறது.

சகேலாவின் முக்கிய இடங்கள் தரன், தன்குடா, பதரி, கனேபோகாரி, கெராபரி போன்றவை ஆகும். கிராத மக்களின் இந்த நிகழ்வு 'முந்தும்' எனப்படும் கிராத மக்களின் புனித நூலிலும் கூறப்பட்டுள்ளது.

சான்றுகள்
---------

1. ↑  "Udhauli Festival, December 02". *www.nepaltravelnews.com*. 2023-03-20 அன்று மூலம் பரணிடப்பட்டது. 2023-03-20 அன்று பார்க்கப்பட்டது.
2. ↑  "Udhauli and Ubhauli festivals". *The Himalayan Times*. December 9, 2015.
**பெல்லாரி இராகவா** (*Bellary Raghava*; 2 ஆகத்து 1880 - 16 ஏப்ரல் 1946) தாடிபத்ரி ராகவாச்சாரியுலு என்ற இயற்பெயரால் அறியப்படும் இவர் ஓர் இந்திய நாடக ஆசிரியரும், நடிகரும் ஆவார். இவர் முக்கியமாக தெலுங்கு நாடகத்திலும், திரைப்படத்திலும் தனது படைப்புகளுக்கு பெயர் பெற்றவர். இவரது மாமா தர்மவரம் இராமகிருஷ்ணமாச்சாரியலு தெலுங்கில் ஒரு முன்னோடி நாடக ஆசிரியராக இருந்தார். மேலும் இவரை மேடைக்கு அறிமுகப்படுத்தினார். இராகவா பெல்லாரியைச் சேர்ந்த மற்றொரு நாடக ஆசிரியரான கோலாச்சலம் சீனிவாச ராவ் என்பவருடன் நெருங்கிய தொடர்பு கொண்டிருந்தார். சரோஜினி கொப்பரபு, பத்மாவதி கொம்முரி, அன்னபூர்ணா காக்கிநாடா போன்ற பெண் கலைஞர்களும் வாசுதேவராவ் கே.எஸ். அப்பாராவ் பசவராஜு, பண்டா கனகலிங்கேசுவர ராவ் போன்ற ஆண் கலைஞர்களும் இவரது மாணவர்களில் அடங்குவர் .

ஆரம்ப கால வாழ்க்கை
------------------

இராகவா, பெல்லாரி உயர்நிலைப் பள்ளியிலும், சென்னை கிறிஸ்தவக் கல்லூரியிலும் படித்தார். 1905இல் சென்னை சட்டக் கல்லூரியில் பட்டம் பெற்ற பிறகு சட்டப் பயிற்சி செய்தார். 12 வயதில், இவர் பெல்லாரியில் ஷேக்ஸ்பியர் சங்கத்தை நிறுவி, வில்லியம் சேக்சுபியரின் நாடகங்களில் நடித்தார். பெங்களூரில் சீகோலாச்சலம் சீனிவாச ராவவின் "சுமனோகரம்" என்ற நாடகக் குழுவில் பல்வேறு நாடகங்களில் முக்கிய கதாபாத்திரங்களில் நடித்தார். 1909இல் பெங்களூரில் அமெச்சூர் நாடக சங்கத்தை நிறுவினார்.

திரைப்படம்
----------

1936 இல், எச்.எம். ரெட்டியின் *திரௌபதி மான சம்ரட்சனம்,* என்ற நாடகத்தில் இராகவா துரியோதனனாக நடித்தார். பின்னர் இவர் *ரைத்து பிட்டா* (1939), *சண்டிகா* (1940)  ஆகிய திரைப்படங்களில் தோன்றினார். மேலும் விமர்சன ரீதியான பாராட்டையும் பெற்றார்.

இறப்பு
------

இராகவா ஏப்ரல் 16, 1946 இல் இறந்தார். *பல்லாரி ராகவ புரஸ்காரம்* விருது இவரது நினைவாக நிறுவப்பட்டது. நாடகங்களிலும், திரைப்படங்களிலும் பங்களித்த திறமையான கலைஞர்களுக்கு இது வழங்கப்படுகிறது. 1981இல், இவரது நினைவாக ஒரு அஞ்சல் தலை வெளியிடப்பட்டது.

சான்றுகள்
---------

விக்கிமீடியா பொதுவகத்தில்,  
 ***பெல்லாரி இராகவா***   
என்பதின் ஊடகங்கள் உள்ளன. 


1. ↑  M.L. Narasimharao (2002) *Nooruguru Telugu Pramukhulu*. Vepachedu Educational Foundation Inc.
2. ↑  Chirantana Bhatt (31 October 2015). "The next stage: The evolving face of theatre in India". *Forbes India*.
3. ↑  "Bellary Raghava remembered". 5 August 2007. .
4. ↑  Bellary Raghava. IMDb
5. ↑  "In memory of Bellary Raghava". *The Hindu*. 4 August 2007. .
6. ↑  "✍pedia – India Post (भारतीय डाक ) Stamps published in year 1981". 27 December 2012.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* ஜெர்மனி
* United States

 |
**திரு ஆனைக்கா உலா** (திருவானைக்கா உலா)  என்னும் நூல் 15 ஆம் நூற்றாண்டில் வாழ்ந்த காளமேகப் புலவரால் பாடப்பட்ட நூல்களில் ஒன்று. வெண்ணாவல்  மரத்தடியில் எழுந்தருளியுள்ள சிவபெருமான் உலா வருவதாகப் பாடும் பாடல் இது. இதில் 461 கண்ணிகளும் 2 வெண்பாக்களும் உள்ளன. 

இத்தலத்தில் வழிபட்டுப் பேறு பெற்றதை ஆசிரியர் காளமேகப் புலவர் தலச்சிறப்பு கூறும் பகுதியில் குறிப்பிடுகிறார்.

##### பருவ விளையாட்டுகள்

மகளிர் விளையாட்டுகள் சிலவற்றை இந்த நூல் பருவமங்கையரைக் கூறும் பகுதியில் தெரிவிக்கிறது. இமனால் இந்த விளையாட்டு இந்தப் பருவத்தில் நிகழும் என்பதை உணரமுடிகிறது.

| விளையாட்டு | விளையாடும் பருவம் |
| --- | --- |
| சிற்றில் இழைத்தல் | பேதைப் பருவம்  |
| பாவை புனைதல் | பேதை, பெதும்பை பருவங்கள்  |
| கழங்கு ஆடல் | பெதும்பைப் பருவம் |
| பந்து ஆடல் | மங்கைப் பருவம் |
| யாழ் மீட்டுதல் | மடந்தைப் பருவம் |
| அம்மானை ஆடுதல் | அரிவைப் பருவம் |
| பொழில் விளையாட்டு | பேரிளம்பெண் பருவம்  |

##### கழங்காட்டம்

கழங்கு ஒண்ணாங்கல் விளையாட்டில் மகளிர் ஒன்று, இரண்டு என ஏழு வரை எண்ணிக்கொண்டே கழற்சிக் காய்களை மேலே தூக்கிப் போட்டுப் பிடிப்பர். இந்த நூல் அதனை உணர்த்தும் வகையில் கழங்காட்டப் பாடலில் இறைவன் புகழை எண்ணிக்கை காட்டிப் பாடுகிறது.

1. கயிலை வெற்பெடுத்த வீரன் உடல் சரிய ஊன்றிய தாள் ஒன்று
2. ஆனைக்காவில் உறை ஓங்கார மூர்த்தி உரு இரண்டு
3. கோலம் மூன்று ஆக்கி முடிக்கும் திருக்கருமம் மூன்று
4. எம்மை ஏழு பிறப்பில் விழாமல் காத்தெடுக்கும் கரம் நான்கு
5. மால் பார் காக்கத் தந்த பைடை ஐந்து
6. சேவடி சேரத் தவம் செய் பண்பினார் வெல்லும் பகை ஆறு
7. விடங்கர் என இருந்த இடங்கள் ஏழு

அழகுக்கு ஆரும் ஒவ்வாதான், அனைத்துலகை ஆள்வான், என்னானைக் கன்று, செழுநீர்த்திரன், தேவர்குலக் கொழுந்து, பின்னிரக்கம் செய்வான் முதலான தொடர்களால் இவர் சிவபெருமானை இந்த நூலில் போற்றி மகிழ்கிறார். 

திருக்கயிலாய ஞான உலா, ஆளுடைய பிள்ளையார் திருவுலா மாலை, சோழர் மூவர் உலா, தில்லை உலா, இரட்டையர் பாடிய தில்லை தெய்விக உலா ஆகிய உலா நூல்கள் இந்த நூலுக்கு முன்னோடி நூல்கள்.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினைந்தாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
2. ↑  நாவல் பழத்தின் நிறம் கறுப்பு. இது வெள்ளை நாவல் எனக் கூறப்படுவது விந்தை
3. ↑  கண்ணி 222
4. ↑  கண்ணி 217, 225
5. ↑  கண்ணி 428 – 435
**உதவி ஆய்வாளர்** ( **எஸ்.ஐ**, *Sub-inspector* ) என்பது தெற்காசியாவில் பரவலாகப் பயன்பாட்டில் உள்ள ஒரு காவல்துறை பதவியாகும்: வங்கதேசம், பாகித்தான், இந்தியா, இலங்கையின் காவல்துறை படைகளில், இந்தப் பதவி முதன்மையாக பிரித்தானிய மாதிரியை அடிப்படையாகக் கொண்டு உருவாக்கப்பட்டது. இது முன்னர் பெரும்பாலான பிரித்தனானி குடியேற்ற நாடுகளின் காவல்துறை படைகளிலும் சில பிரித்தானிய காவல்துறை படைகளிலும் பயன்படுத்தப்பட்டது. இப்பதவியானது பொதுவாக ஒரு துணைக்காவல் நிலையத்தின் பொறுப்பாளராகவோ அல்லது ஆய்வாளருக்கு உதவியான ஒரு பதவியாவோ இருக்கும்.

இந்தியா
-------

 காவல் உதவி ஆய்வாளர் பதவியில் உள்ள இந்தியக் காவல் பணி அதிகாரியின் சின்னம்
உதவி ஆய்வாளர் (SI) என்பவர் பொதுவாக சில காவலர்களுக்கும், தலைமைக் காவலருக்கும் கட்டளையிடும் கட்டளை அதிகாரியாவார். இந்திய காவல்துறையின் விதிகள் மற்றும் ஒழுங்குமுறைகளின் படி, நீதிமன்றத்தில் குற்றப்பத்திரிகை தாக்கல் செய்யக்கூடிய, பொதுவாக முதல் விசாரணை அதிகாரியாக இருக்கும் அதிகாரிக்கான மிகக் குறைந்த தகுதிப் பதவி இதுவாகும். இவருக்கு கீழ் உள்ள அதிகாரிகள் குற்றப்பத்திரிகை தாக்கல் செய்ய முடியாது. ஆனால் இவர் சார்பாக வழக்கு தொடர்பாக விசாரிக்க மட்டுமே முடியும். கேரளா போன்ற சில மாநிலங்களில் அவர்கள் காவல்நிலைய அதிகாரிகளாக இருக்கலாம்.

உதவி ஆய்வாளர் பதவியானது உதவி துணை ஆய்வாளருக்ககு (ஏ.எஸ்.ஐ) மேலேயும், ஆய்வாளருக்கு கீழேயும் இருக்கும். பெரும்பாலான உதவி ஆய்வாளர்கள் நேரடியாக காவல்துறையில் பணியமர்த்தப்படுகிறார்கள். இவர்கள் கீழ்நிலை காவல் அதிகாரிகளை விட சிறந்த கல்வித் தகுதிகளைக் கொண்டுள்ளனர்.

மத்திய ஆயுதக் காவல் படைகள், மாநில ஆயுத சேமக் காவல் படைகள் மற்றும் ஆயுதப் படைகள் போன்ற சிறப்புப் பிரிவுகளில் உள்ள துணை ஆய்வாளர்கள் ஒரே தரத்தைக் கொண்டவர்கள். ஆனால் பொதுவாக இந்த அதிகாரிகளுக்கு விசாரணை அதிகாரம் இல்லை. உதவி ஆய்வாளர் (இசைக்குழு) மற்றும் உதவி ஆய்வாளர் (போக்குவரத்து) போன்ற பிற இந்திய சட்ட அமலாக்க நிறுவனங்களில் சிறப்பு புலனாய்வு அல்லாத துறைகளிலும் இந்த அதிகாரிகள் உள்ளனர்.

உதவி ஆய்வாளருக்கான தகுதி சின்னம் இரண்டு (ஐந்து முனை) நட்சத்திரங்கள் மற்றும் தோள்பட்டையின் வெளிப்புற முனையில் சிவப்பு மற்றும் நீல நிறக் கோடுகள் கொண்ட நாடா. இது  இந்திய இராணுவத்தில் உள்ள சுபேதாரின் முத்திரையைப் போன்றது. உதவி ஆய்வாளருக்கு ஒரு (ஐந்து முனைகள்) நட்சத்திரமும், தோள்பட்டைகளின் வெளிப்புற முனையில் சிவப்பு மற்றும் நீல நிறக் கோடுகள் கொண்ட நாடாவும் இருக்கும். இது இந்திய இராணுவத்தில் உள்ள *நைப் சுபேதாரின்* அடையாளத்தை ஒத்தது. முதன்மை உதவி ஆய்வாளர் மற்றும் கூடுதல் உதவி ஆய்வாளருக்கான தகுதி சின்னம் ஒன்றுதான்.

உதவி ஆய்வாளர் மற்றும் உதவி உதவி ஆய்வாளர் பதவிக்கு, மத்திய அரசு பணியாளர் தேர்வாணையம் (SSC) எல்லைப் பாதுகாப்புப் படை, மத்திய சேமக் காவல் படை, இந்திய - திபெத் எல்லைக் காவல்படை, நடுவண் புலனாய்வுச் செயலகம், சசசுத்திர சீமா பல், மத்திய தொழிற்சாலை பாதுகாப்புப் படை, மற்றும் பிற மத்திய ஆயுதப்படை காவல்துறை படைகளில் தேசிய அளவில் தகுதியான ஆட்களைத் தேர்ந்தெடுத்து நியமிக்கிறது. மத்திய ஆயுதக் காவல் படை மற்றும் மாநில காவல் படைகளின் துணை ஆய்வாளர்கள் ஒரே ஊதிய நிலையைக் கொண்டவர்கள். ஆனால் இந்திய ஆயுதப்படையின் சுபேதார் மற்றும் இளம் வாரண்ட் அதிகாரி அதாவது இந்திய இராணுவம், இந்தியக் கடற்படை மற்றும் இந்திய வான்படை ஆகியவற்றில் மத்திய ஆயுதப்படை அல்லது மாநில போலீஸ் படைகளை விட சிறந்த ஊதிய நிலை மற்றும் சலுகைகளை பெறுகின்றனர்.

குறிப்புகள்
-----------
2005 ஆம் ஆண்டு ஆகஸ்டு மாதம் 17 ஆம் தியதி வங்காளதேசத்தின் மொத்தமுள்ள 64 மாவட்டங்களில் 63 மாவட்டங்களில் 300 இடங்களில் 500 குண்டுகள் வெடித்தது. காலை 11:30 மணிக்கு குண்டு வெடிக்க ஆரம்பித்து 30 நிமிடங்களுக்குள் குண்டு வெடிப்பு நிகழ்ந்தது. இந்தக் குண்டு வெடிப்புச் செயலுக்கு வங்காளதேச ஜமாத்-உல்-முஜாகிதீன் அமைப்பு பொறுப்பேற்றுக் கொண்டது. இந்த இயக்கத்திற்கு அல் காயிதா இயக்கத்தோடு தொடர்பு இருக்கலாம் என நம்பப்பட்டது. ஆனால் அது உறுதி செய்யப்படவில்லை. மேலும் *ஹர்கத்-உல் ஜிகாத் அல் இஸ்லாமி* (Harkat-Ul Jihad al Islami) என்ற இயக்கமும் இக்குண்டு வெடிப்பில் *வங்காளதேச ஜமாத்-உல்-முஜாகிதீன்* இயக்கத்தோடு இணைந்திருந்தோம் என அறிவித்தது. *வங்காளதேச ஜமாத்-உல்-முஜாகிதீன்* இயக்கமானது *அப்துர் ரஹ்மான்* தலைமையில் இயங்கும் அமைப்பாகும். இந்த இரு இயக்கங்களும் வங்காளதேச அரசால் தடை செய்யப்பட்டன. 2006 ஆண்டு மார்ச் மாதம் நடந்த தேடுதல் வேட்டையில் *அப்துர் ரஹ்மான்*, பங்களா பாய் மற்றும் இவர்களது கூட்டாளிகள் 4 பேரும் கைது செய்யப்பட்டனர். அதில் 4 பேருக்கு 2007 ஆம் ஆண்டு மார்ச் மாதம் 30 ஆம் தியதி தூக்குத் தண்டனை வழங்கப்பட்டது. இக்குண்டு வெடிப்பில் 2 பேர் மரணமடைந்தனர் 50 பேர் காயமடைந்தனர்.

இதையும் பார்க்கவும்
-------------------

* வங்காளதேச ஜமாத்-உல்-முஜாகிதீன்

மேற்கோள்கள்
-----------

1. ↑  ."Top Bangladesh militant captured: police" பரணிடப்பட்டது 2007-03-31 at the வந்தவழி இயந்திரம், Reuters news report, 6 March 2006.
2. ↑  "Bangladesh seeks regional cooperation against terrorism"
[*தொடர்பிழந்த இணைப்பு*], PTI News, 24 Feb 2009
3. ↑  "Bombs explode across Bangladesh". BBC News. August 17, 2005. August 17, 2013 அன்று பார்க்கப்பட்டது.
இயற்பெயர்:**வீ.பாரதிராஜா**

இராமநாதபுரம் மாவட்டம் கீழக்கரை தாலுகாவிற்கு உட்பட்ட பனையடியேந்தல் கிராமத்தில் 03-06-1989 அன்று உ.வீரமுத்து லெட்சுமி அம்மையாருக்குப் பிறந்தார். இவர் இளமையிலயே கவிதை எழுதும் ஆர்வம் கொண்டவர். முதல் ஐந்தாம் வகுப்பு வரை தனது சொந்த கிராமத்தில் படித்து பின்னர் நடுநிலைப்படிப்புக்கு தூத்துக்குடி மாவட்டம் ஓட்டப்பிடார தாலுகா சில்லாங்குளம் எம்.கே.என் மேல்நிலைப்பள்ளியில் பயின்று பத்தாம் அவகுப்பில் 416 மதிப்பெண் எடுத்தார். பின்னர் மணப்பாடு மேல்நிலை வகுப்புகளை முடித்து தனது சொந்த மாவட்டத்திலுள்ள சேதுபதி அரசுக் கலைக்கல்லூரியில் இளங்கலை படித்து ,முதுகலை படிப்பில் சென்னை பச்சையப்பன் கல்லூரியில் பல்கலைக்கழக தங்கப்பதக்கம் பரிசினைப்பெற்றுள்ளார். 

**கவிஞர் வாலியின் படைப்புகளில் உவமைகள்** என்னும் தலைப்பில் ஆய்வியல் நிறைஞர் பட்டமும் , 

பின்பு **கவிஞர் வாலியின் படைப்புகள் ஓர் ஆய்வு** என்னும் அதலைப்பில் முனைவர் பட்ட ஆய்வாளராகவும் பயின்று வருகிறார் 

வலைப்பூ 

முகநூல்  

**இயற்றிய நூல்கள்**

௧.கைக்குட்டைக் காகிதங்கள்

௨.மீசை முறுக்கிய காடு 

௩.பச்சையப்பன் கல்லூரி பைத்தியக்காரனின் ஒப்புதல் வாக்குமூலம்

௪.செல்லம்மாவுக்கு ஆகஸ்ட் பிறந்தநாள்

  

**பெற்ற விருதுகள்:**

௧ கவிமணி விருது

௨.எழுச்சி கவிஞர் விருது

௩.திருவள்ளுவர் விருது

௪.புரட்சிக்கனல் விருது

௫.எம்.ஜி.ஆர் விருது

௬.அம்மா விருது

௭.பாரதிதாசன் விருது

௮.பாரதியார் விருது 

௯. உலக அளவில் முகநூல் புதுக்கவிதை விருது2017

இப்படி எண்ணிலடங்கா விருதுகள் 

  

**எழுதிய இதழ்கள்:**

தினமணி-இளைஞர் மணி, கவிதை மணி

தினத்தந்தி

தினமலர் 

தினகரன்

ஆனந்த விகடன் சொல்வனம்

குமுதம் 

குங்குமம்

கணையாழி

இலக்கிய உலகில் சிற்றிதழ் முதல் பேரிதழ் வரை எழுதி வருகிறார் என்பது குறிப்பிடத்தக்கது.
**திரு ஆரூர் புராணம்** (திருவாரூர் புராணம்)  தமிழில் 16 ஆம் நூற்றாண்டில் தோன்றிய நூல்களில் ஒன்று. இதன் ஆசிரியர் சம்பந்த முனிவர். இவர் நிரம்ப அழகிய தேசிகரின் மாணாக்கர். இவர் இந்த நூலை அரங்கேற்றிய காலம் கி. பி. 1592. இது பாயிரம் உட்பட 111 சருக்கங்களாகப் பகுக்கப்பட்டுள்ளது. 2929 பாடல்களைக் கொண்டது. பல்வேறு தெய்வங்களுக்கு வணக்கம் சொல்லும் பாயிரப் பாடல்கள் மட்டுமே 35 உள்ளன. நூல் விருத்தப் பாடல்களால் ஆனது. 

நூலின் வரும் பாடல்களுக்கு இடையேயும் இவர் இறைவனைப் போற்றும் தோத்திரப் பாடல்கள் பலவற்றைச் சேர்த்துள்ளார். அவற்றுள் ஒன்று எடுத்துக்காட்டு; பாடல்கள் பொருள் நோக்கில் சொற்பிரிப்பு செய்யப்பட்டுள்ளன.

தெய்வப் பொருளே திருவாழ் நீழல்
மெய் வைத்த அறம் பொருள் வேதியனே
மை வைத்து ஒளிரும் மாணிக்கத்தானே
சைவச் சுடரே சரணம் சரணம்
கோக்குணச் சருக்கத்தில் சிவ பூசையைச் சிறப்பிக்கும் பாடல்

ஈசனை பூசை செய்யில் இறந்திடாப் பவம் ஒன்று இல்லை
ஈசனை பூசை செய்யில் எந்திடாப் பதம் ஒன்று இல்லை
ஈசனை பூசை செய்யில் எய்திடாச் சித்தி இல்லை
ஈசனை பூசை செய்யார் எய்திடா நிரயம் இல்லை.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1977, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
**பிரிஞ்சாங் மலை** (மலாய் மொழி: *Gunung Brinchang*; ஆங்கிலம்: *Mount Brinchang*) என்பது மலேசியா, பகாங், பேராக் மாநிலங்களின் எல்லையில் அமைந்து உள்ளது. கேமரன் மலையில் இரண்டாவது உயர்ந்த மலையாகும். இந்த மலையின் உச்சியை வாகனங்களின் மூலமாகவும் சென்று அடையலாம்.

சாலை வழியாக மலை உச்சியை சென்று அடையக் கூடிய மலேசிய மலைகளில், பிரிஞ்சாங் மலையும் ஒன்றாகும். மலேசியாவில் மிக உயரமான இடத்தில் இருக்கும் சாலைகளில், இந்த பிரிஞ்சாங் மலைச் சாலை தான் முதலிடம் வகிக்கிறது. பிரிஞ்சாங்நகரில் இருந்து, மலை உச்சிக்குச் செல்ல 12 கி.மீ. சாலை போடப்பட்டு இருக்கிறது. நடந்து சென்றால் மூன்று மணி நேரத்தில் மலை உச்சியைச் சென்று அடையலாம்.

பாசிபடிந்த பாறைகள்
------------------

தித்திவாங்சா மலைத் தொடரில் அமைந்துள்ள இந்த மலையின் உச்சியில், வானொலி தொலைக்காட்சி கோபுரங்களும், 15 மீட்டர் உயரம் கொண்ட ஒரு கண்காணிப்பு கோபுரமும் உள்ளன. அங்கு இருந்து தித்திவாங்சா மலைத்தொடரை நன்கு பார்க்க முடியும். பிரிஞ்சாங் மலையின் உச்சியில் பாசிபடிந்த பாறைகளும் தாவரங்களும் நிறைய உள்ளன.

முன்பு பிரிஞ்சாங் மலையில் பல அபூர்வமான மலைவாழ் சிறு விலங்குகள் இருந்தன. சில அரிய வகை தாவரங்களும் இருந்தன. அவற்றின் எண்ணிக்கை அண்மைய காலங்களில் மிகவும் குறைந்து விட்டன. மலை உச்சிக்குச் செல்லும் சுற்றுப் பயணிகள் அந்தத் தாவரங்களையும் சிறுவிலங்குகளையும் எளிதாகக் கடத்தி வந்தனர். 

அதனால், அந்த மலையின் தாவர அரியத் தன்மை பாதிக்கப் பட்டது. அதைத் தடுக்கும் வகையில், அரசு அதிகாரிகள் இப்போது கடுமையான விதிமுறைகளை அமல்படுத்தி வருகின்றனர்.

மேற்கோள்கள்
-----------

1. ↑  Accessible road via car to the peak.
2. ↑  "Mount Brinchang is famous for famous mossy forest near the mountain top". 2014-12-30 அன்று மூலம் பரணிடப்பட்டது. 2015-01-04 அன்று பார்க்கப்பட்டது.
3. ↑  This moist tropical evergreen forest is also a rich repository for a unique set of montane creatures, encompassing insects, snakes, frogs, birds and mammals.
4. ↑  Unfortunately, due to its popularity with tourists and visitors, much damage has been done to the forest over the years and the mountain is still reeling from the effects of overcollection.

இவற்றையும் பார்க்க
------------------

* மலேசிய மலைகளின் பட்டியல்